九鍼十二原 第一(法天)

第一章

黃帝問於歧伯曰 余子萬民, 養百姓, 而收租稅.  余哀其不給, 而屬有疾病.

校釋作 而收其租稅.

余欲勿使被毒藥, 無用砭石, 欲以微鍼通其經脈, 調其血氣, 營其逆順出入之會, 令可傳於後世.

必明爲之法, 令終而不滅, 久而不絶, 易用難忘;

爲之經紀, 異其章, 別其表裏;

校釋作 異其篇章.

爲之終始, 令各有形, 先立鍼經, 願聞其情.

第二章

歧伯答曰 臣請推而次之, 令有綱紀, 始於一, 終於九焉.  請言其道.

小鍼之要, 易陳而難入, 麤守形, 上守神, 神乎神, 客在門, 未覩其疾, 惡知其原.

.추: 멀리가다. 거칠다. 크다. 성글다. 대강. 조잡하다. 현미.

刺之微在速遲, 麤守關, 上守機,

機之動, 不離其空, 空中之機, 淸靜而微, 其來不可逢, 其往不可追.

知機之道者, 不可掛以髮, 不知機道, 叩之不發,

知其往來, 要與之期, 麤之闇乎, 妙哉工獨有之.

.암: 문닫다. 어둡다. 그윽하다. 어둠. 흐리다. 숨는 모양.

往者爲逆, 來者爲順, 明知逆順, 正行無問.

逆而奪之, 惡得無虛, 追而濟之, 惡得無實, 迎之隨之, 以意和之, 鍼道畢矣.

第三章

凡用鍼者, 虛則實之, 滿則泄之, 宛陳則除之, 邪勝則虛之.

≪大要≫曰 徐而疾則實, 疾而徐則虛.

言實與虛, 若有若無; 察後與先, 若存若亡; 爲虛與實, 若得若失.

虛實之要, 九鍼最妙, 補寫之時, 以鍼爲之.

寫曰 必持內之, 放而出之, 排陽得鍼, 邪氣得泄.

按而引鍼, 是謂內溫, 血不得散, 氣不得出也.

補曰隨之, 隨之, 意若妄之, 若行若按, 如　蝱止, 如留如還,

.문: 모기. 蚊古字.

.맹: 등에. 蝱同.

去如絃絶, 令左屬右, 其氣故止, 外門以閉, 中氣乃實, 必無留血, 急取誅之.

持鍼之道, 堅者爲寶, 正指直刺, 無鍼左右; 神在秋毫, 屬意病者; 審視血脈者, 刺之無殆.

校釋無 ‘者’字

方刺之時, 必在懸陽, 及與兩衛, 神屬勿去, 知病存亡.

.현: 매달다. 멀다. 마음에 걸리다. 떨어지다.

血脈者, 在腧橫居, 視之獨澄, 切之獨堅.

.수: 침주는 혈.

第四章

九鍼之名, 各不同形.

一曰鑱鍼, 長一寸六分;

.참: 돌침. 보습. 찌르다. 끌. 약탕관.

二曰員鍼, 長一寸六分;

三曰鍉鍼, 長三寸半;

.저: 창끝.  시: 열쇠. 숟가락.  적: 살촉.

四曰鋒鍼, 長一寸六分;

.봉: 창끝. 칼끝. 앞장. 끝. 날이 있는 무기.

五曰鈹鍼, 長四寸, 廣二分半;

.피: 큰 바늘. 칼. 흩어지다.

六曰員利鍼, 長一寸六分;

七曰毫鍼, 長三寸六分;

八曰長鍼, 長七寸;

九曰大鍼, 長四寸.

鑱鍼者, 頭大末銳, 去寫陽氣.

校釋作 主.

員鍼者, 鍼如卵形, 揩摩分間, 不得傷肌肉, 以寫分氣.

.개: 문지르다. 씻다. 세게 부딪히다.

鍉鍼者, 鋒如黍粟之銳, 主按脈勿陷, 以致其氣.

鋒鍼者, 刃三隅, 以發痼疾.

鈹鍼者, 末如劒鋒, 以取大膿.

員利鍼者, 大如氂, 且員且銳, 中身微大, 以取暴氣.

校釋作 尖.

.리: 쇠꼬리. 잡털. 10-2. 釐通.  모: 꼬리긴 짐승.

毫鍼者, 尖如　蝱喙, 靜以徐往, 微以久留之, 而養以取痛痺.

.류: 물이름. 물방울져 흘러내리다. 열다. 낙수물.

校釋作 , 正氣因之, 眞邪俱往,

.痹俗字. 비: 습병. 각기. 저리다. 뻣뻣하다.

長鍼者, 鋒利身薄, 可以取遠痺.

大鍼者, 尖如梃, 其鋒微員, 以寫機關之水也.  九鍼畢矣.

.정: 외줄기. 꼿꼿한 모양. 막대기.

第五章

夫氣之在脈也, 邪氣在上, 濁氣在中, 淸氣在下.

故鍼陷脈則邪氣出, 鍼中脈則濁氣出, 鍼太深則邪氣反沈, 病益.

故曰 皮肉筋脈, 各有所處, 病各有所宜, 各不同形, 各以任其所宜.

無實無虛, 損不足而益有餘, 是謂甚病, 病益甚.

校釋作 無實實, 無虛虛.

取五脈者死, 取三脈者恇, 奪陰者死, 奪陽者狂, 鍼害畢矣.

.광: 겁내다. 두려워하다.

刺之而氣不至, 無問其數; 刺之而氣至, 乃去之, 勿復鍼.

鍼各有所宜, 各不同形, 各任其所爲.

刺之要, 氣至而有効, 効之信, 若風之吹雲, 明乎若見蒼天, 刺之道畢矣.

第六章

黃帝曰 願聞五藏六府所出之處.

歧伯曰 五藏五腧, 五五二十五腧; 六府六腧, 六六三十六腧,

經脈十二, 絡脈十五, 凡二十七氣以上下,

所出爲井, 所溜爲滎, 所注爲腧, 所行爲經, 所入爲合, 二十七氣所行, 皆在五腧也.

節之交, 三百六十五會, 知其要者, 一言而終, 不知其要, 流散無窮.

所言節者, 神氣之所遊行出入也, 非皮肉筋骨也.

觀其色, 察其目, 知其散復; 一其形, 聽其動靜, 知其邪正.

校釋作 睹.

右主推之, 左持而禦之, 氣至而去之.

凡將用鍼, 必先診脈, 視氣之劇易, 乃可以治也.

五藏之氣已絶於內, 而用鍼者反實其外, 是謂重竭, 重竭必死, 其死也靜,

治之者, 輒反其氣, 取腋與膺;

.첩: 오로지. 문득. 번번이. 발병들다.

五藏之氣, 已絶於外, 而用鍼者, 反實其內, 是謂逆厥, 逆厥則必死, 其死也躁,

治之者, 反取四末.

刺之害中而不去, 則精泄; 害中而去, 則致氣.

精泄則病益甚而恇, 致氣則生爲癰瘍.

.옹: 헌데. 종기.

.양: 두창. 상하다. 피부병.

第七章

五藏有六府, 六府有十二原, 十二原出於四關, 四關主治五藏.

五藏有疾, 當取之十二原.

十二原者, 五藏之所以稟三百六十五節氣味也.

.름: 녹으로 받는 곡식. 주다. 받다.  품: 받들다. 아뢰다. 받다.

五藏有疾也, 應出十二原, 十二原各有所出, 明知其原, 覩其應, 而知五藏之害矣.

校釋作 而.

陽中之少陰, 肺也, 其原出於太淵, 太淵二.

陽中之太陽, 心也, 其原出於大陵, 大陵二.

陰中之少陽, 肝也, 其原出於太衝, 太衝二.

陰中之至陰, 脾也, 其原出於太白, 太白二.

陰中之太陰, 腎也, 其原出於太谿, 太谿二.

膏之原, 出於鳩尾, 鳩尾一.

肓之原, 出於脖胦, 脖胦一.

.황: 명치 끝. 흉격.

.발: 배꼽.

.앙: 거슬리는 사람. 배꼽.

凡此十二原者, 主治五藏六府之有疾者也.

脹取三陽, 飱泄取三陰.

第八章

今夫五藏之有疾也, 譬猶刺也, 猶汚也, 猶結也, 猶閉也.

刺雖久, 猶可拔也;

汚雖久, 猶可雪也;

結雖久, 猶可解也;

閉雖久, 猶可決也.

或言久疾之不可取者, 非其說也.

夫善用鍼者, 取其疾也, 猶拔刺也, 猶雪汚也, 猶解結也, 猶決閉也, 疾雖久, 猶可畢也.

言不可治者, 未得其術也.

刺諸熱者, 如以手探湯;

刺寒淸者, 如人不欲行.

陰有陽疾者, 取之下陵三里, 正往無殆, 氣下乃止, 不下復始也.

疾高而內者, 取之陰之陵泉;

疾高而外者, 取之陽之陵泉也.